Βικιπαίδεια:Κριτική άρθρων - Βικιπαίδεια

# Βικιπαίδεια:Κριτική άρθρων

### Από τη Βικιπαίδεια, την ελεύθερη εγκυκλοπαίδεια

Συντόμευση: ΒΠ:ΚΡΑ

Με τη διαδικασία της κριτικής άρθρων ένας χρήστης ζητά από τους υπόλοιπους να εξετάσουν ένα άρθρο και να ασκήσουν εποικοδομητική κριτική προτείνοντας βελτιώσεις. Σκοπός της διαδικασίας αυτής είναι η περαιτέρω ποιοτική βελτίωση άρθρων, τα οποία έχουν ήδη γίνει αντικείμενο εκτεταμένης επεξεργασίας, και η κριτική άρθρων μπορεί να λειτουργήσει πολλές φορές ως προστάδιο υποψηφιότητας για αξιόλογο άρθρο. Δεν πρόκειται για έλεγχο από ειδικούς σε κάποιον τομέα και τα άρθρα που έχουν υποβληθεί σε αυτήν τη διαδικασία δε θα πρέπει να θεωρούνται εγκυρότερα από τα υπόλοιπα.

Η κριτική αφορά άρθρα, τα οποία είναι ήδη δουλεμένα και βρίσκονται ήδη σε ένα ελάχιστο επίπεδο αρτιότητας. Δεν αφορά άρθρα που γνωρίζετε ότι χρειάζονται επέκταση ή επιμέλεια ή πηγές. Σε τέτοιες περιπτώσεις θα πρέπει να τοποθετείται απλά το αντίστοιχο πρότυπο {{επέκταση}}, {{επιμέλεια}} ή {{συντακτική επιμέλεια}}, {{πηγές}}. Η κριτική έχει ως στόχο κυρίως άρθρα για τα οποία δεν έχετε κάποια άλλη ιδέα για το πως να τα βελτιώσετε και γι'αυτό ζητάτε την συνεργασία άλλων χρηστών.

### [Επεξεργασία] Πώς να υποβάλετε ένα άρθρο στη διαδικασία της κριτικής άρθρων

Ο καθένας μπορεί να υποβάλει ένα άρθρο στη διαδικασία της κριτικής άρθρων, εφόσον προτίθεται ο ίδιος να προβεί στις βελτιώσεις που θα του υποδείξουν οι άλλοι. Ο καλύτερος τρόπος για να λάβει κανείς πολλές κριτικές και γνώμες είναι να απαντά μέσα σε σύντομο χρονικό διάστημα στα σχόλια των άλλων και να λαμβάνει υπ’όψιν τη γνώμη τους. Αν ζητήσετε τη γνώμη άλλων, μην τους αποθαρρύνετε αγνοώντας τον κόπο τους. Για να υποβάλετε ένα άρθρο στην κριτική άρθρων:

1. Τοποθετήστε το πρότυπο {{κριτική άρθρων}} στην κορυφή της σελίδας συζήτησης του άρθρου, ώστε να ειδοποιήσετε τους χρήστες που συμμετέχουν στη διαδικασία.
2. Πατήστε στο «Έχει ζητηθεί», ώστε να δημιουργηθεί η σχετική σελίδα συζήτησης.
3. Τοποθετήστε το όνομα του άρθρου ως επικεφαλίδα στην καινούργια σελίδα και αναφέρετε από κάτω τι είδους κριτική επιθυμείτε και ποιες ενότητες του άρθρου χρειάζονται κατά τη γνώμη σας σχολιασμό ή μια δεύτερη ματιά. Υπογράψτε με τις τέσσερις περισπωμένες και αποθηκεύστε τη σελίδα.
4. Καταχωρίστε το άρθρο στον παρακάτω κατάλογο ως εξής: επεξεργαστείτε αυτή τη σελίδα γράφοντας {{Βικιπαίδεια:Κριτική_άρθρων/Τίτλος άρθρου}}.

Η κριτική που ζητάτε θα είναι πιο εποικοδομητική, αν ειδοποιήσετε χρήστες που γνωρίζετε ότι έχουν ασχοληθεί με αυτό ή με συναφή άρθρα.

### [Επεξεργασία] Πώς να απαντήσετε σε μια αίτηση κριτικής άρθρου

- Κοιτάξτε τα άρθρα που είναι στον κατάλογο και διατυπώστε τη γνώμη σας εδώ, στην ενότητα που αφορά το κάθε άρθρο. Πιθανά προβλήματα είναι ενδεικτικά η έκταση του άρθρου, η έλλειψη πηγών, η γλώσσα και η ορθογραφία, η εισαγωγή, ο χωρισμός σε ενότητες, η επαρκής κάλυψη του θέματος, λάθη περιεχομένου.
- Μη διστάσετε να προβείτε μόνος/-η σας στις αντίστοιχες διορθώσεις. Μόνο σημειώστε εδώ τι διορθώσεις κάνατε, ώστε να ξέρουν και οι υπόλοιποι.
- Ως βάση για την κριτική σας χρησιμοποιήστε τις υποδείξεις για το τέλειο άρθρο

### [Επεξεργασία] Αφαίρεση άρθρων από τον κατάλογο

Αν αυτός που ζήτησε την κριτική δεν απαντήσει εντός 15 ημερών στις προτάσεις κάποιου χρήστη ή αν για διάστημα 15 ημερών δεν προστεθεί κάποια κριτική, το άρθρο αφαιρείται από τον εδώ κατάλογο και μετακινείται στο Αρχείο. Μπορεί να επαναπροστεθεί κάθε στιγμή, αν υπάρξει νέο ενδιαφέρον από τον ίδιο ή από άλλο χρήστη.

### [Επεξεργασία] Επανεισαγωγή άρθρων

Αν θέλετε να εισαγάγετε ένα άρθρο στη διαδικασία της κριτικής, το οποίο έχει ξαναπεράσει στο παρελθόν, ακολουθήστε τα εξής βήματα:

- Αναζητήστε την προηγούμενη σελίδα κριτικής από το αρχείο κριτικής.
- Μετακινήστε την ως αρχείο 1 (ή 2,3 κλπ., αν υπάρχουν ήδη περισσότερα αρχεία): για παράδειγμα τη σελίδα [[Βικιπαίδεια:Κριτική άρθρων/Φιλοσοφία]] μετακινήστε την στη σελίδα [[Βικιπαίδεια:Κριτική άρθρων/Φιλοσοφία/Αρχείο 1]].
- Επιστρέψτε στην αρχική σελίδα κριτικής (π.χ. [[Βικιπαίδεια:Κριτική άρθρων/Φιλοσοφία]]) και σβήστε την ανακατεύθυνση. Γράψτε πάνω-πάνω το όνομα του κύριου άρθρου ως επικεφαλίδα τρίτου επιπέδου (π.χ. ===[[Φιλοσοφία]]===).
- Προσθέστε τη σελίδα αυτήν στον κατάλογο ανάμεσα σε {{...}}, όπως γίνεται με όλες τις σελίδες που εισάγονται εδώ για κριτική.

## [Επεξεργασία] Κατάλογος άρθρων

### [Επεξεργασία] Μεγάλη πυρκαγιά της Θεσσαλονίκης 1917

— Geraki ΣΜ - 2007-02-18T 22:41Z.

#### [Επεξεργασία] FocalPoint

- Λείπει η ημερομηνία στην εισαγωγή.
  - έγινε — Geraki ΣΜ - 2007-03-11T 16:12Z.
- Πηγές (π.χ. απογραφή το 1913, αλλά το 1917 πως ξέρουμε τον πληθυσμό; pourboir;)
  - έγινε — Geraki ΣΜ - 2007-03-11T 16:12Z.
- «Σάββατο 5/18 Αυγούστου». Τι είναι αυτό; Παλαιοημερολογίτικο; Γιατί; Το κάνουμε και σε άλλες ημερομηνίες; Αν υπάρχει λόγος, ας καταγραφεί.
  - έγινε — Geraki ΣΜ - 2007-03-11T 16:12Z.
- Αναφορά Πάλλη; Δεν τη γνωρίζει ο αναγνώστης.
  - έγινε — Geraki ΣΜ - 2007-03-11T 16:12Z.
- Δε βλέπω άλλα.

--FocalPoint Συζήτηση 20:17, 27 Φεβρουαρίου 2007 (UTC)

#### [Επεξεργασία] Αρχίδαμος

- Γενικώς μου φαίνεται ότι είναι πλήρες και καλύπτει επαρκώς το θέμα από πολλές πλευρές. Μόνο 2-3 λεπτομέρειες θα είχα να παρατηρήσω.
- Στις προσπάθειες πυρόσβεσης θα ήταν χρήσιμες 2-3 λέξεις ίσως για τον αδαή γιατί η ανατίναξη κτηρίων θα βοηθούσε την καταπολέμηση της φωτιάς (δε θα είχαν τι να κάψουν οι φλόγες), επειδή είναι λίγο παράδοξο για τον αδαή να καταπολεμάς μια φωτιά με δυναμίτη.
  - έγινε — Geraki ΣΜ - 2007-03-11T 16:12Z.
- Πάλι στις προσπάθειες πυρόσβεσης: 1. ο στρατηγός δεν επέστρεψε πού; Έτσι όπως είναι διατυπωμένο φαίνεται σαν να τον κατάπιαν οι φλόγες, φαντάζομαι εννοείται ότι δεν επέστεψε στη φωτιά (όχι από τη φωτιά). 2. Γιατί έπρεπε να επιστρέψει; Για άλλη δουλειά ήταν στη Θεσσαλονίκη. Αιτιολογήστε την απάντησή σας.
  - έγινε (εν μέρει) (Μέχρι το κίνημα της Εθνικής Αμύνης η Θεσσαλονίκη ήταν υπό στρατιωτική κατοχή, οπότε ο στρατηγός είχε την εξουσία. Η πυρκαγιά έγινε βέβαια μετά αλλά οι σύμμαχοι de facto διατηρούσαν την εξουσία στην πόλη (γράφω και για την κατακράτηση του νερού). Θα κοιτάξω να διατυπωθεί καλύτερα).— Geraki ΣΜ - 2007-03-11T 16:12Z.
- Τα περί ανάκρισης αν μπορείς ξανακοίταξέ τα. Δεν ξέρω τι ακριβώς προέβλεπε η Ποινική Δικονομία το 1917, αλλά 1. νομίζω και τότε την ανάκριση την διεξήγε ανακριτής και όχι γενικώς το Πλημμελειοδικείο. 2. υπήρξε και πόρισμα και από ποιον ή μιλάμε μόνο για το βούλευμα του Συμβουλίου Πλημμελειοδικών; 3. [προαιρετικά] αναφέρουν οι πηγές σου γιατί η υπόθεση έφτασε στο Συμβούλιο Πλημμελειοδικών; Ασκήθηκε δίωξη κατά κάποιων και τους απάλλαξε το Συμβούλιο; (λογικά αν δε βρίσκονταν καθόλου στοιχεία κατά κανενός δε θα υπήρχε λόγος να φτάσει η υπόθεση στο Συμβούλιο, θα έμπαινε απλά στο αρχείο από ανακριτή/εισαγγελέα). Μπορεί όμως αυτά να είναι όλα ιδιαιτερότητες της δικονομίας που έχουν αλλάξει 4. Τα βουλεύματα και οι αποφάσεις συνθηίζεται να παραπέμπονται με τον αριθμό τους (π.χ. 123/1917), όχι με την ημερομηνία (αλλά και η ημερομηνία δε βλάπτει καμιά φορά). Αν τον έχεις, καλώς, αν όχι, δεν πειράζει.
  - Το ξανακοιτάζω. Το βούλευμα των Πλημμελειοδικών γράφει: "[...] οι τάδε και τάδε καταγγέλθηκαν για εμπρησμό... κλπ. κλπ. [...] Συνεπεία τούτου ενεργήθη τακτική ανάκρισης μετά το πέρας τας οποίας υποβαλών προς τούτο ο παρ'αυτό Εισαγγελεύς την σχηματισθείσαν δικογραφίαν δια της υπ'αριθ. 701 ε.ε. προτάσεώς του εκθέτει τα εξής:... κλπ.κλπ." Έκανα μια σχετική προσθήκη. Δεν βρήκα τον αριθμό πρωτοκόλλου (όπως και στην έκθεση Πάλλη). Πιθανόν να ανεβάσω το βούλευμα στην Βικιθήκη (όταν το σκανάρω). — Geraki ΣΜ - 2007-03-11T 16:12Z.
- --Αρχίδαμοςμίλα μου 13:44, 11 Μαρτίου 2007 (UTC)

### [Επεξεργασία] Εβδομάδα

Dr Moshe 23:15, 18 Φεβρουαρίου 2007 (UTC)

- Μολονότι το άρθρο έχει αρκετές ιστορικές και ετυμολογικές πληροφορίες, ίσως η ανάπτυξή του είναι αρκετά μονόπλευρη, πράγμα που φυσικά αποτελούσε δική μου ευθύνη. Πιθανώς υπάρχουν στοιχεία για τον ρόλο τής εβδομάδας σε άλλους πολιτισμούς, για τους οποίους προσωπικά νιώθω ανεπαρκής να γράψω οτιδήποτε. Επιπλέον, επειδή υπάρχουν μεσαιωνικοί πίνακες που απεικονίζουν διάφορες ημέρες τής εβδομάδας, θα ήταν χρήσιμο να προστεθεί κάποιας μορφής εικονογράφηση. Κάθε βοήθεια θα εκτιμηθεί. Ευχαριστώ. Dr Moshe 22:41, 18 Φεβρουαρίου 2007 (UTC)

#### [Επεξεργασία] FocalPoint

- Η εισαγωγή του άρθρου είναι περιεκτική, αλλά πολύ μικρή. Η έκτασή του είναι τόσο μεγάλη, που καλό είναι να υπάρχει μια περίληψη για τους βιαστικούς.
- Οι παράγραφοι "Η επταήμερη εβδομάδα στους μη ινδοευρωπαϊκούς πολιτισμούς", "Η προέλευση του εβδομαδιαίου συστήματος" είναι (νομίζω) η μια υποσύνολο της άλλης. Μήπως ένας τίτλος αρκούσε, με υπότιτλους για διαφορετικά θέματα αν είναι αναγκαίο;
- Θα ήταν καλή μια μικρή πρόταση κάπου στις παραγράφους αυτές για την αρχαία Ελλάδα. Όντας στην ελληνική βικιπαίδεια, η πρόταση με τους ινδοευρωπαίους δε με καλύπτει πλήρως.
- Η πρώτη αναφορά (Buck) χρειάζεται περισσότερα στοιχεία
- Σάββατο-Κυριακή ως αργία δεν αναφέρεται, ούτε ο ρόλος του Μεγ. Κωνσταντίνου
- Πιθανότατα μια ματιά στα ξενόγλωσσα λήμματα θα έφερνε και κάποια κομμάτια όπως αρίθμηση εβδομάδων έτους, οι εβδομάδες που όρισαν οι γαλλικές επαναστάσεις
- Κανένα άλλο σχηματάκι (έψαξα όλα τα ξένα wiki - κανένας πρωτότυπος) - έστω πίνακας αλληγορικός της αναγεννήσεως δεν υπάρχει;- ίσως και κανένας πίνακας με 5-6 στήλες (όχι τερατώδης), κανένα πρότυπο χρόνου (από δευτερόλεπτο μέχρι αιώνα)

Καλή δουλειά σε όσους ασχοληθούν.--FocalPoint Συζήτηση 21:23, 1 Μαρτίου 2007 (UTC)

Ανακτήθηκε από "http://el.wikipedia.org../../../%CE%BA/%CF%81/%CE%B9/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%9A%CF%81%CE%B9%CF%84%CE%B9%CE%BA%CE%AE_%CE%AC%CF%81%CE%B8%CF%81%CF%89%CE%BD_e96d.html"

Κατηγορίες: Κριτική άρθρων

##### Views

- Σχετικά με
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Dansk
- Deutsch
- Français
- English
- Italiano
- Русский
- Simple English
- Suomi
- Svenska
- 中文